text: Mave- og Tarmkirurgi Sengeafsnit 3
  Vi modtager dig, som bliver indlagt akut med sygdom i mave og tarm. Her kan du læse mere om dit forløb og få praktiske informationer.
  Sygdomme vi behandler
  I Sengeafsnit 3 modtager vi dig, som bliver indlagt akut med sygdom i mave- og tarmregionen.
  Det kan f.eks. være sygdomme i:
  - Spiserør og mavesæk
  En indlæggelse varer typisk 1-3 dage. Nogle patienter er blot indlagt et par timer, mens få andre er indlagt op til et par uger. Det afhænger af dit helbred, og hvilken lidelse du skal behandles for.
  Personale du møder
  I afsnittet kan du bl.a. møde:
  Du kan også forvente at møde personale, som er under uddannelse.
  Du kan blive spurgt, om du vil deltage i forskningsprojekter. Det er altid frivilligt, om du vil være med.
  Der er 17 sengepladser i afsnittet. 4 af de 17 sengepladser er på vores observationsstue.
  Information og vejledning
  I Mave- og Tarmkirurgi har vi udarbejdet information og vejledning til dig, der er patient i afdelingen. Her finder du bl.a. patientvejledninger om specifikke undersøgelser, behandlinger, operationer og ernæring.
  Før du kommer
  Da vi er et sengeafsnit for akutte patienter, er det ikke sikkert, du har mulighed for at nå at pakke en taske.
  Hvis det er muligt, skal du gerne have følgende med:
  - Dit sundhedskort (sygesikringsbevis)
  - Din faste medicin i original indpakning
  - Toiletsager, hvis du skal være her i flere dage
  - Evt. computer, læsestof eller anden underholdning
  Vi opfordrer dig til at pakke i en mindre taske og til at lade smykker og værdigenstande blive derhjemme.
  Mens du er indlagt
  Når du kommer, bliver du modtaget af vores plejepersonale, som viser dig tilrette i afsnittet.
  Plejepersonalet informerer dig om praktiske ting i afdelingen såsom besøgstider for pårørende og mad og drikke.
  Sengestue og faciliteter
  Der er 2- og 3-sengsstuer på sengeafsnittet. Der er toilet og bad på gangen.
  Der er ikke mulighed for at pårørende kan overnatte.
  Du er meget velkommen til at benytte vores opholdstue, hvor der også er plads til besøgende. I opholdstuen er der køleskab til medbragt mad og spisebord, hvor du/I kan sidde og spise.
  Der er ugeblade og aviser i afdelingen.
  Der er gratis wifi på stuen. Det hedder RegionMIDT-Gaest, og du logger ind med dit cpr-nummer.
  Mad og drikke
  Før du henter mad og drikkevarer, er det særligt vigtigt at spritte hænder af hensyn til hygiejne og smitterisiko. På drikkevarevognen finder du spritservietter, og på alle sengestuer er ophængt spritdispenser.
  Måltiderne serveres på følgende tidspunkter:
  - Morgenmad: Ca. kl. 07.45
  - Frokost: Ca. kl. 12.00
  - Eftermiddagskaffe: Ca. kl. 14.30
  - Aftensmad: Ca. kl. 17.30
  - Aftenkaffe: Ca. kl. 20.00
  Vi har meget fokus på den rette kost og ernæring i afdelingen, da det kan mindske komplikationer og medvirke til, at du kommer dig hurtigere efter sygdom.
  Ønsker du sodavand under din indlæggelse, må du selv sørge for indkøb. De kan lægges i køleskabet i opholdsstuen på eget ansvar.
  Vi har mulighed for at tage hensyn til særlige behov som f.eks. allergier eller ønske om vegetarisk/vegansk kost. Spørg personalet når du kommer, så kan vi hjælpe med at bestille den rette kost.
  Din kontakt med os
  Der er stuegang i afsnittet hver dag i dagtimerne, dog ikke i weekenden. Der er ikke nødvendigvis stuegang hos dig hver dag.
  Stuegang betyder, at en læge og plejepersonale kommer og snakker med dig. Du bliver evt. undersøgt, og lægen vurderer, om der er noget, der skal ændres i forhold til din behandling, eller om du er klar til at komme hjem. Din pårørende er velkommen til at deltage i stuegang, hvis du ønsker det. Hvis du følger din plan for forløbet, vil du ikke se en læge fysisk hver dag til stuegang. I så fald gennemgår lægen dine blodprøver og andre relevante informationer med plejepersonalet.
  Vi forsøger at tilrettelægge hverdagen, så du møder de samme sygeplejersker og læger, så vidt det er muligt.
  Du kan altid komme i kontakt med os, hvis du har brug for hjælp.
  Når du skal hjem
  Vejledning før udskrivelse
  Inden du bliver udskrevet, fortæller vi dig om, hvad du skal være opmærksom på.
  Vi gennemgår bl.a.:
  - Din medicinliste og evt. nedtrapningsliste
  - Den behandling som du har været igennem eller skal igennem
  - Din kontakt til egen læge og/eller din kommune
  Du er altid velkommen til at spørge os om din videre plan, hvis du er i tvivl.
  Du er indlagt, så længe vi vurderer, at det er nødvendigt i forhold til din behandling.
  Ved udskrivelse får du udleveret et kontaktkort. På kontaktkortet står et telefonnummer til afdelingen, som du kan ringe til, hvis du op til 24 timer efter udskrivelsen har behov for at tale med en læge eller en sygeplejerske.
  Herefter skal du kontakte egen læge eller vagtlæge, hvis du ikke har en speciel aftale om at kunne kontakte afdelingen direkte.
  Vi laver et udskrivelsesbrev om din indlæggelse hos os, som både du og din egen læge har adgang til på sundhed.dk. Der kan du finde information om den behandling, du har fået. Du kan også se de eventuelle aftaler, vi har lavet med dig.
  Der er besøgstid mellem kl. 10.00-12.00 og 14.00-21.00.
  Benyt venligst opholdsstuen ved besøg mellem kl. 10.00-12.00.
  Vores sengestuer er flersengsstuer. Vi opfordrer derfor til, at der kun er én eller to besøgende ad gangen. Ved stuegang og andre aktiviteter på stuerne, beder vi pårørende til medpatienter forlade stuen.
  Hvis patienten er i stand til det, vil det være godt at gå tur på gangen under dit besøg.
  Du må gerne hente friske drikkevarer til en patient, som er sengeliggende og ikke selv kan.
  Der kan være individuelle hensyn, som betyder, at vi må begrænse besøgstiden samt antallet af besøgende på stuen.
  Børn er velkomne til at komme med på besøg.
  Mad og drikke
  Du må gerne tage af de drikkevarer, der er på gangen. Mad og andre drikkevarer skal du selv medbringe. Det er også muligt at købe mad fra en af caféerne eller kioskerne på hospitalet. Vær opmærksom på, at de ikke har døgnåbent.
  Det er ikke muligt for dig som pårørende at overnatte på afsnittet, da vi ikke har enestuer.
  Din rolle som pårørende
  Du er velkommen til at deltage i samtaler, stuegang og undersøgelser, hvis du og patienten ønsker det.
  Du kan som pårørende hjælpe med at:
  - høre, hvad der bliver sagt
  - stille spørgsmål
  - evt. hjælpe patienten med at forberede spørgsmål
  Pårørendes kontakt til personalet
  Under indlæggelse ønsker vi, at patienten så vidt muligt selv har telefonkontakt med sine pårørende.
  Skulle du som pårørende alligevel have behov for kontakt til personalet, kan du kontakte os på telefon: 78 45 32 33
  Telefontider: Kl. 07.30-08.15, kl. 13.00-14.00 og kl. 20.00-21.00.
  Vi gør opmærksom på vores tavshedspligt, som betyder, at vi kun giver oplysninger til pårørende, såfremt patienten har givet sin tilladelse.
  Netværk og støtte
  Der kan være flere udfordringer ved at være syg eller være pårørende til en, som er syg.
  Mens du er på hospitalet, kan du benytte dig af vores forskellige tilbud til patienter og pårørende.
  Mange kommuner har desuden forskellige støttemuligheder og pårørendevejleder. Du kan henvende dig i din kommune for at få mere information.
  Adresse og kort
  Mave- og Tarmkirurgi
  Palle Juul-Jensens Boulevard 99
  Indgang G, Plan 3, G301
  8200 Aarhus N
  Sengeafsnit 3 ligger ved Indgang G.